钦定古今图书集成/理学汇编/学行典/第243卷 > 王英
## 钦定古今图书集成/理学汇编/学行典/第243卷 > 王英

按《平谷县志》：“王英，辛寨社人，知县臣之父。其姑王氏
适杨海。未几相继病故。家贫不能具棺，且无葬地，英
买棺捐地以葬之。又有甥刘保住洎侄尹，俱贫不能
娶，英悉出聘礼与之娶妻。英有园地数亩，甚肥。族弟
汉恳于英，欲贸易厚价，英遂让地与汉，不受价，乡人
义之。其所居之村北有沟，每盛夏水积，辄深陷不可”
行。英与同乡张景春建桥以便行人。嘉靖十二年，知
县曾惠采其事，请于巡抚汪大用，赐匾以旌之。